钦定古今图书集成/明伦汇编/宫闱典/第068卷 > 康熙十四年
## 钦定古今图书集成/明伦汇编/宫闱典/第068卷 > 康熙十四年

《大清会典》：康熙十四年，册立。

皇太子礼。前一日、遣官各一员告祭

《天地》、

太庙、

社稷、

皇上亲诣

奉先殿致祭。又遣官一员诣

仁孝皇后神位前致祭。礼部鸿胪寺官设节案一于

太和殿内正中。设册案一于左。旁设宝案一于右。

旁设册宝彩亭二于

丹陛下。设节案一香案一于

皇太子殿门正中。设册案一、宝案一、于殿门左旁

是日早

“皇上卤簿大驾”乐器、陈设于

太和殿前

太皇太后、

皇太后仪仗乐器、陈设于各宫门前。王以下文武各官

俱朝服、于常朝处齐集。内阁礼部堂官将节册宝自内阁捧出、由御道左旁行置。

太和殿内各案上。鸿胪寺官引诸王各官至太和殿前。王贝勒贝子公等于

丹陛上。文武各官于丹墀下排立。礼部堂官奏请

皇上陞殿、

上具礼服出宫、陞

太和殿。阅册宝毕。作乐陞座。乐止。銮仪卫官赞鸣

鞭阶下。三鸣鞭。鸿胪寺官引正副使官于常朝行礼处排立。赞礼官赞“行三跪九叩头礼。” 作乐。礼毕乐止。礼部堂官、鸿胪寺官引正副使官至殿前

丹陛上立赞礼官赞有

制。正副使官跪。宣读官宣

制曰：“某年月日、册立嫡子某为皇太子。” 命卿等持

节行礼宣毕。大学士于案上捧节授正使官。正使官受节前行。礼部官举册宝案出。鸿胪寺官引王等入殿内坐。

赐茶毕、还宫。正使官执节在前。礼部官捧册宝随后。

置丹陛下彩亭内正使官捧节授礼部官、礼部官一员执节前引。校尉举亭列御仗二对。黄盖一柄、在前、至

皇太子殿即

景仁宫置彩亭于殿门外，正副使官捧节册宝置

黄案上。礼部奏进《仪注》。保姆奉

皇太子在殿门内、向节跪迎。赞礼官赞正副使官

于案上捧起册宝授

皇太子行三跪九叩头礼。保姆奉

皇太子随册宝后行。回殿奉

旨。“皇太子尚幼。其礼俱停。”内监捧举进内正副使官

持节复

命　王以下内大臣、侍卫、都统、大学士、尚书、精奇尼、

哈番以上俱赴

隆宗门外齐集。礼部堂官奏请

皇上诣

太皇太后、

皇太后宫行礼。

皇上具礼服陞舆、由

隆宗门出。王以下内大臣侍卫等官、皆随行。至慈宁宫门。

皇上降舆、立门内丹陛东。礼部堂官传谕内监奏请
太皇太后陞

慈宁宫座

太皇太后御宫，乐作。升座、乐止。

皇上在宫前丹陛上。王以下、公以上在门内丹陛上。

“大臣侍卫等在门外丹墀内。” 二等三等侍卫、在

永康左门外排列。鸣赞官照常处立。赞行“三跪九”

叩头礼乐作。礼毕、乐止。

皇上复原位立。礼部堂官传谕内监奏请

太皇太后还宫，乐作。入宫，乐止。

皇上出诣

寿昌宫于

皇太后前行礼。与

太皇太后宫中礼同。礼毕。

皇上还宫。是日、公主王妃以下、大臣命妇、于

两宫前免行庆贺礼　。次日

皇上陞

太和殿。诸王文武各官进表行庆贺礼。颁

诏天下如常仪

皇太子冠服

康熙十四年题准、冠用东珠十三颗镶顶。礼服用秋香等色；五爪、三爪龙段、满翠八团龙等段，俱随时酌用。束金镶玉版嵌东珠带。

东宫仪仗

画角十二枝，木质，空心，长五尺四寸六分，径三寸六分。上下贴金铜口箍，间缠贴金藤箍五。黑漆地画金云龙、海马、四季花。

花匡鼓二十四，面以木为匡，高五寸七分，径一尺五寸五分。冒以革钉，贴金铜钉铜环面。匡俱朱红油饰，画五彩云龙。秋香色绒绠，朱红攒竹架，红段鼓衣、绿段沥水，锁金云龙

大铜号二枝，筒长一尺七寸五分。座高一尺三寸。口径六寸三分。系红线绦穗

小铜号二枝，筒长二尺三寸五分，座高一尺九寸五分。口径四寸二分。系红黄线绦穗。

金二面以铜为之、径一尺八寸

金钲二。面铜质、木匡朱漆、上下钉贴金铜环、以秋香色绒绠系钲于匡钲、径九寸五分

杖鼓二面。镟木为匡，冒以革。面径一尺。匡高一尺六寸五分。细腰黑漆地，描金宝相花。面画五彩蕖花铁圈、铜钩、绊以绒绠。红段鼓衣绿段沥水，销金云龙

板二串。铁梨木板各六。长一尺一寸三分。厚五分。上阔二寸。下阔二寸五分。面画五彩云龙、绿皮掩钱。青线绦穗

龙头笛二枝，截竹为之，六窍，长一尺七寸，系五色线流苏。

金黄曲柄伞一把。伞骨铁竹相间，三十二根。顶径五尺。冒以金黄段垂三檐。顶绣八吉祥。檐绣九龙、缀金铃四十八。风衣二件。带二条。绣云龙花草、朱红攒竹柄长一丈五寸。间缠以藤。柄曲处用铁心、贴金龙头承伞

红曲柄伞二把。制同金黄伞

青直柄伞二把。制同曲柄伞

黑直柄伞二把。制同青伞

红瑞草伞二把。冒以红段、顶销番草。檐销瑞草。馀制同曲柄伞

红素方伞二把。顶方五尺。冒以红段。垂三檐。四角龙头四。各系彩线流苏。馀制同圆伞

青素方伞二把。制同红方伞

青双龙扇二把。高二尺三寸、阔二尺四寸。面背皆蓝段。面绣双龙。背销金团龙。白段绣雉尾边朱红攒竹柄长一丈九寸

红双龙扇二把。制同青双龙扇

青孔雀扇四把二把。面背皆用蓝段、面绣孔雀、背销金团龙朱红攒竹柄二把。面用蓝段绣孔雀、背用青段销金火焰黑漆攒竹柄。馀制同双

龙扇

红孔雀扇四把、二把。面背皆用红段面绣孔雀、背销金团龙二把。面用红段绣孔雀、背用青段销金火焰。馀制同双龙扇

白泽旗二面。红段质长四尺五寸，阔七尺五寸。销金白泽形，书汉“满白泽” 字。红油薰竹竿金节一对。朱漆攒竹竿，长一丈九寸。下钉铁箍，上安贴金铜鹅。项携铜索天盘。下垂红线圆绦，间挂红缨球八个。各罩绿皮帽，四角缀贴金铜铃。外用秋香色素纱绣五色云龙为衣笼之。长八尺、阔二尺六寸

羽葆幢一对。朱漆攒竹竿、长一丈一尺一寸。下钉铁箍。上安贴金铜鹅项携铜索天盘。悬五色罗宝盖。二檐沥水销金云龙。下垂红线圆绦。间挂红缨球五个。各置铜钑花衬绿皮帽。六角缀贴金铜铃

传教旛一对。朱漆攒竹竿、长一丈九寸。下钉铁箍、上安贴金铜鹅项、携铜索天盘。下垂红罗旛、销金云龙、缀荷叶牌、上绣“传教” 二字

《告止》旛一对。绣《告止》二字。

信旛一对绣“信” 字。馀制俱同传教旛

绛引旛一对。五色罗为旛。无字。馀制亦同传教旛

仪锽氅一对。朱红攒竹竿、长九尺。下钉铁箍。上安贴金雕木龙头、口衔竹节。中穿橘花饼、贴金旛头、悬五色罗氅、长六尺五寸、阔六寸五分。下缀铜铃五

黄龙纛一对。素段质、阔七尺五寸、长五尺。销金云龙文。红油薰竹竿、长一丈五尺一寸五分。间缠以藤。下钉铁箍、上安贴金铜顶、饰以红缨赤龙纛一对

白龙纛一对

青龙纛一对

黑龙纛一对。制俱同黄龙纛

豹尾枪五对。朱漆攒竹竿，描三色金龙。下有铁䂎、共长九尺八寸五分。枪头纯钢为之，长六寸五分。饰以红缨。下悬豹尾

弓矢十副

大刀十把

马八匹，红辔黄缰。上施锦韀立瓜二对。朱红攒竹柄长六尺二寸。贴金铜箍，刻木为瓜，立置于上，承以龙头。瓜及龙头长一尺六寸五分。俱沥粉贴金，共长七尺八寸五分。卧瓜二对，刻木为瓜，卧置其上，柄长六尺。馀制同立瓜。

金钺二对。朱红攒竹柄、贴金铜箍、刻木为斧形。承以龙头、置于竿首、上、出木枪头、俱贴金饰。共长七尺九寸

骨朵二对。朱红攒竹柄、贴金铜箍、刻木为骨朵、承以龙头、贴金饰。共长七尺八寸

吾杖二对。朱红攒竹为之、长七尺。两末贴金铜箍、沥粉、贴金《花云》二段

黄龙小旗一对。朱红攒竹竿、长九尺四寸。画三色金龙。下钉铁䂎。上安镀金枪头。金黄油木枪帽、画五彩云龙、饰以红缨。竿悬云龙旗、每面长三尺三寸、阔二尺五寸

赤龙小旗一对

白龙小旗一对

青龙小旗一对

黑龙小旗一对。制俱同黄龙小旗

拂子一对。用红马尾为之、泥金桦木柄、长二尺二寸。两末钉、镀金龙头尾

金炉一对。以朱红漆竿举之。两末、雕贴金龙头尾。竿首钉镀金钩

金瓶一对

金香盒一对

金唾壶一个

金盆一面。已上俱赤金质、钑盘龙、云珠、火焰、莲瓣、花草。嵌珊瑚、青金松子等石

马杌一座。高一尺四寸五分、方一尺八寸五分。面厚一寸三分。木质朱漆、彩画金云龙钑花文、金叶装钉

金交椅一把。面阔二尺一寸八分，进深一尺。后高三尺五分，前高一尺六寸八分。木质扫金罩，漆钑云龙，金叶装钉。穿以秋香色线匾绦，四垂秋香色线流苏、秋香色金绮褡裆。

金脚踏一个。阔一尺七寸五分、深九寸、高四寸二分。木质扫金罩、漆钑花、金叶装钉。秋香色金绮踏褥

金辂一乘。高一丈二尺二寸九分。阔八尺九寸。辂上平盘板、前后车棂、并雁翅、及四垂如意滴

珠板。其下辕三条，皆朱红漆。辕各长一丈九尺五寸，用镀金龙头尾龙鳞叶片装钉。前施朱红油马搭攀皮二条。平盘左右下护泥板及车轮二。贯轴一，每轮辐十有八条，皆朱红漆，周围辋金，各以抹金钑花叶片装钉。轮内车心各一，抹金铜钑莲花瓣轮盘装钉。轴首左右，各用铁插拴一个，以抹金铜钑龙头管心装钉，轴中缠红绒驾辕等索，面至地三尺五寸。

辂亭，高六尺二寸，朱红漆四柱，各长五尺六寸。槛座高六尺，其上四周雕木沈香色描金云板十二片，下同。门高五尺，阔二尺三寸，左、右门阔二尺三寸。前并左右各槅二扇，后槅三扇，明栨全俱朱红漆，以抹金铜钑花叶片装钉。槅编金黄线绦，穿朱红漆匡软座，金黄线坠座。大索四条。座下莲花坠石。软座，上施花毯、秋香色金绮褥并席。朱红漆坐椅一座。靠背雕沉香色描金云龙一，椅圈戗金云龙，下雕朱红漆云板一片，福寿板一。并衣椅中秋香色金绮坐褥，四围椅裙全。周围施秋香色绫帏幔，或用秋香色线罗。亭外用青段缘边朱红帘十扇，拽帘圆绦二条。黄铜圈全。

辂顶圆盘高二尺七寸，镀金铜蹲龙顶带仰覆莲座，高一尺五寸，垂攀顶红绒索四条。盘上下朱红漆，以青饰。辂盖承以朱红漆木匡宝盖。斗以八顶，冒以秋香色段。顶心周围绣五彩云龙天轮三层，皆朱红漆。上安雕木贴金龙耀叶板七十二片，间绘五彩云衬板七十二片。盘下周围黄铜装钉。上施秋香色段沥水三层，每层七十二折，间绣五彩云龙文。四角垂青段络带四条，绣五彩云升龙三。圆盘。四角连座板，用攀顶金黄线圆绦四条，并贴金木鱼辂亭前一字阑干一扇，后一字带转角阑干一扇，左右阑干二扇，内嵌绦环板，皆朱红漆四扇计一十四柱。柱首雕木贴金蹲龙一，用描金五彩莲花抱柱。阑《干内布素毯并席》。

太常旗二面，在辂亭后。左右用秋香色云段夹为旗，每面十有二斿，每斿内外绣升龙一。朱红漆攒竹旗竿，左竿旗腰绣“日月、北斗” ，竿首用镀金铜龙头，右竿旗腰绣“黻” 字，竿首用镀金铜戟，每竿缀镀金铜铃二，垂红缨十二，上施镀金铜宝盖，下垂青线帉踏。踏梯一，木质，朱红漆，以抹金铜钑花叶片装钉。行马架二，木质、朱红漆。以抹金铜钑花叶片装钉。上穿红绒匾绠

秋香色布面绢里幰衣、油绸雨衣、各一件。朱红油合扇梯一副。朱红油木叉一件

马鞍鞯秋辔铃缨全

龙轿一乘，面阔二尺九寸，进深三尺九寸，高五尺。扫金双顶，顶阔三尺五寸五分，进深四尺六寸。顶楼八瓣，每瓣阔一尺五分，高一尺三寸。秋香色素绫销金龙沥水二层，直竿二根，各长一丈七尺七寸；横竿二根，各长九尺四寸；肩扛八根，各长五尺七寸；短扛四根，各长二尺九寸；撑竿二根，各长二尺四寸五分：俱朱漆轿顶饰金龙十二。金顶钑龙文，嵌珊瑚、青金松子等。石轿、扛装镀金铜龙头尾、事件全。

秋香色布幰衣、油绸雨衣、毡顶、各一件

戏竹一对。朱漆攒竹柄长六尺六寸。下钉贴金铜箍。上安贴金木葫芦、长八寸。内栽红竹丝一百茎、长三尺五寸。各系五色线流苏

大鼓一面以木为匡、高一尺七寸，径二尺五寸。冒以革钉、贴金铜钉钹环。面、匡俱红油饰，上画五彩云龙。红段鼓衣、销金云龙沥水、销金瑞草。朱红漆扛二，以红绒绳举之，系以红漆槌板一串，制同前

笛二枝

笙二攒，用紫竹十七管，下施铜簧，参差攒于黑漆木匏中有觜项，亦黑漆，下垂彩线。《流稣》方响二架，每架用钢方响十六块，各长六寸九分，上宽一寸八分，下宽一寸九分，厚薄不等，应六律、六吕四清声。朱漆大架，高五尺，宽二尺二，描画五彩宝相花，上横木，左右雕贴金龙头，中贴金火焰珠。顶用铁条四，裹毡鞔段以秋香色绒绳系方响于上。铜槌二，秋香色线挽手。五色线流苏。

云锣二架。架高二尺、宽一尺四寸。柄长六寸。顶雕贴金双龙头。各悬铜锣十面、系五色线流苏二挂。